**KOPRIVNIČKO-KRIŽEVAČKA ŽUPANIJA**

**UPRAVNI ODJEL ZA FINANCIJE, PRORAČUN**

**I JAVNU NABAVU**

**OBRAZLOŽENJE PRORAČUNA**

**KOPRIVNIČKO-KRIŽEVAČKE ŽUPANIJE ZA 2023. GODINU**

 **I PROJEKCIJA ZA 2024. I 2025. GODINU**

**STUDENI 2022**

1. **Prihodi i primici**
2. Prijedlog prihoda i primitaka Proračuna Koprivničko-križevačke županije za 2023. godinu kao i prijedlog projekcija za 2024. i 2025. godinu izrađen je na temelju propisa, Uputa Ministarstva financija i Smjernica Vlade RH, kao i procjene ostvarenja izvornih prihoda proračuna i gospodarskih kretanja na području Županije.
3. Prihodi i primici Proračuna planirani su u iznosu 111.491.921 eura.
4. Ukupno za sve decentralizirane funkcije iz namjenskog dijela stope poreza na dohodak u iznosu 1.165.188 eura i iz pomoći izravnanja planirana su sredstva u iznosu 5.118.626 eura, odnosno sveukupno za financiranje decentraliziranih funkcija 6.283.814 eura.
5. Planirana su sredstva pomoći od čega se najviše odnosi na sufinanciranje prijevoza učenika srednjih škola u iznosu 160.000,00 eura, najam Gimnazije F. Galović Koprivnica u iznosu 476.540,00 eura, županijski i međužupanijski linijski prijevoz putnika u iznosu 1.800.000,00 eura, za izgradnju RCGO 135.000,00 eura, prihode za troškove preuzetih zaposlenika i namještenika Ureda državne uprave u KKŽ u iznosu od 1.260.867,00 eura, projekt DVORAC INKEY u iznosu 650.000,00 eura, podizanje energetske učinkovitosti školskih objekata u iznosu od 364.328, eura i ostale pomoći. Sredstva za projekte temeljem prijenosa EU sredstava iznose 4.119.821,00 eura a nastavak su projekata (Svi u školu svi pri stolu 7, Školska shema, Prilika za sve 5, projekti ERASMUS, ostali projekti osnovnih i srednjih škola, projekti zdravstvenih ustanova) te projekti Centar kompetencije u KKŽ-CEKOM u iznosu 333.360,00 eura i Razvoj kompetencija kroz učenje temeljeno na radu u iznosu 1.176.778,00 eura.
6. Pomoći iz nenadležnog proračuna planirane su u iznosu 39.322.954,00 eura, a u najvećem dijelu se odnose na prihode Državnog proračuna za plaće zaposlenika osnovnih i srednjih škola planirane u iznosu 27.013.264,00 eura, te na zdravstvene ustanove.
7. Prihodi od imovine u 2023. godini planirani su u iznosu od 3.530.420,00 eura, od čega se najveći dio odnosi na prihode od nefinancijske imovine ( naknade za koncesije za pravo na lov, koncesije za obavljanje javne zdravstvene službe, lovozakupnina, naknade za korištenje naftne luke, naftovoda i eksploataciju mineralnih sirovina).
8. Prihodi od administrativnih pristojbi i po posebnim propisima namjenski su prihodi, a planirani su za 2023. godinu u iznosu 5.783.771,00 eura.. Od ukupnog iznosa prihodi zdravstvenih ustanova iznose 3.248.869,00 eura, prihodi Doma za starije i nemoćne osobe Koprivnica iznose 1.636.300,00 eura, prihodi županije 288.885,00 eura a ostalo se odnosi na prihode osnovnih i srednjih škola i ostalih proračunskih korisnika, a čine planirani prihod od uplata roditelja u osnovnim i srednjim školama za prehranu učenika, literature, testovi, izleti i slično.
9. Prihodi od prodaje proizvoda i robe te pruženih usluga proračunskih korisnika (osnovne i srednje škole, Dom za starije i nemoćne osobe, Zavod za javno zdravstvo, Dom zdravlja Koprivničko-križevačka županije i ostali korisnici) planirani su u ukupnom iznosu 1.931.089,00 eura.
10. Prihodi od nadležnog proračuna i od Hrvatskog zavoda za zdravstveno osiguranje (HZZO) temeljem ugovornih obveza prihodi su proračunskih korisnika (skupina 67). Prihodi koje planiraju ostvariti proračunski korisnici u sustavu zdravstva, čiji financijski planovi se konsolidiraju u Planu Proračuna, odnose se na prihode od Hrvatskog zavoda za zdravstveno osiguranje (HZZO) te za 2023. godinu iznose 35.735.764,00 eura.
11. Prihodi od donacija planiraju se kao prihodi proračunskih korisnika Koprivničko-križevačke županije u iznosu 356.954,00 eura za 2023. godinu te se odnose na proračunske korisnike.
12. U 2023. godini prihodi od prodaje nefinancijske imovine planirani su u iznosu 31.979,00 eura.
13. Primici od financijske imovine planirani su u iznosu od 51.550,00 eura.
14. **Rashodi i izdaci**

Rashodi i izdaci su za 2023. godinu planirani u ukupnom iznosu od 113.777.463,00 eura, za 2024. godinu 118.366.621,00 eura, dok su za 2025. godinu isti planirani u iznosu od 109.348.600,00 eura.

U **Upravnom odjelu za poslove županijske skupštine i pravne poslove** planiraju se rashodi u iznosu od 294.005,00 eura, a odnose se na rad Županijske skupštine, donacije političkim strankama i rad povjerenstava planiranih kroz aktivnosti/projekte.

U **Službi ureda župana** planiraju se rashodi za 2023.godinu u iznosu od 772.760,00 eura od čega najveći udio čini program Zaštita i spašavanje te unapređenje vatrogastva.

U **Upravnom odjelu za financije, proračun i javnu nabavu** planirani rashodi za 2023.g. iznose 5.216.335,00 eura. Od tog iznosa, najveći dio se odnosi na rashode za redovno poslovanje upravnih tijela Županije koji iznose 5.120.335,00 eura, a u čemu su rashodi za zaposlene 3.032.705,00 eura gdje se na službenike i namještenike preuzete iz Ureda državne uprave KKŽ odnosi 1.099.100,00 eura

U 2023.g. planirani rashodi unutar **Upravnog odjela za gospodarstvo, komunalne djelatnosti i poljoprivredu** iznose 7.316.553,00 eura. Od ukupnih planiranih rashoda najveći udio se odnosi na Glavu Gospodarstvo (3.734.852,00 eura). Unutar te glave najznačajniji dio planiranih rashoda odnosi se na program Energetika i prometna infrastruktura, čak 3.284.852,00 eura. U tom programu, najviša stavka u iznosu od 2.452.000,00 eura, odnosi se na Županijski i međužupanijski linijski prijevoz putnika. Za kapitalne investicije planirano je 1.520.042,00 eura za radove na pripreme građevinskog zemljišta RCGO, ENU javne zgrade te za ulaganja na dvorcu Inkey.

U **Upravnom odjelu za prostorno uređenje, gradnju, zaštitu okoliša i zaštitu prirode** planirani su rashodi u iznosu od 504.989,00 eura. Rashodi za djelatnost Zavoda za prostorno uređenje županije iznose 294.114,00 eura, a za djelatnost Javne ustanove za upravljanje zaštićenim dijelovima prirode na području Koprivničko - križevačke županije u iznosu 197.603,00 eura.

U2023.godini u **Upravnom odjelu za Zdravstveno-socijalne djelatnosti** planirani rashodi iznose 57.525.888,00 eura. Najveći udio tih rashoda odnosi se na Opću bolnicu dr. Tomislav Bardek čiji rashodi i izdaci iznose 38.704.854,00 eura.

U **Glavi Socijalna skrb** planirani rashodi iznose 452.525,00 eura. Za sufinanciranje smještaja u privatnim domovima osigurano je 225.573,00 eura, a za pomoć u kućama osobama starije životne dobi 197.753,00 eura.

U okviru razdjela 007 **Upravni odjel za obrazovanje, kulturu, znanost, sport i nacionalne manjine** u 2023.g. se planiraju rashodi u iznosu od 42.065.971, 00 eura. Unutar tih planiranih rashoda 18.860.017,00 eura se odnosi na Osnovno školstvo, a 15.293.553,00 eura na Srednje školstvo. Kod obje stavke najveći udio rashoda čine rashodi za zaposlene. I u 2023.godini osigurati će se prehrana za učenike slabijeg imovinskog stanja te su osigurana sredstva za pomoćnike u nastavi. Također se nastavlja sa projektima Centar kompetencija i Razvoj kompetencija.

1. **Projekcije Proračuna Koprivničko-križevačke županije za 2024. i 2025. godinu**

Sastavni dio Proračuna za 2023. godinu su i projekcije za 2024. i 2025. godinu. Projekcije se donose na razini skupine (2. razina računskog plana). Projekcijama su planirani u 2024. godini ukupni prihodi/primici u iznosu od 123.509.630,00 eura i rashodi/izdaci u iznosu 118.366.621,00 eura dok su u 2025. godini ukupni prihodi/primici planirani u iznosu 115.844.429,00 eura, a rashodi/izdaci u iznosu 109.348.600,00 eura.

Planirani preneseni rezultat iz 2022. godine na nivou konsolidiranog proračuna je bio 9,3 mln eura. U proračunu za 2023.godinu proračunski korisnici su od toga u svojim financijskim planovima iskoristili i uključili u proračun proračunski višak u iznosu od 1,2 mln eura te pokrili manjak od 3,8 mln eura. Županija je svoj preneseni višak u iznosu od 4,9 mln eura.u cijelosti iskoristila u planu Proračuna za 2023. godinu. Temeljem tih promjena ostao je manjak prihoda nad rashodima u iznosu od 11,6 mln eura koji se odnosi na Opću bolnicu dr. Tomislav Bardek i Dom zdravlja Koprivničko-križevačke županije te je isti u projekcijama za 2024.godini pokriven u iznosu od 5,1 mln eura, a u 2025.godini je pokriveno u iznosu od 6,5 mln eura.

UPRAVNI ODJEL ZA FINANCIJE, PRORAČUN

I JAVNU NABAVU